**PRILOGA D/6**

**OSNUTEK POGODBE**

**Naročnika (v nadaljevanju: naročnika, lahko tudi naročnik):**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3A, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI20389264**

**matična številka: 5175348000**

**ELEKTRO LJUBLJANA, podjetje za distribucijo električne energije, d.d., Slovenska cesta 56, 1516 Ljubljana, ki ga zastopa predsednik uprave mag. Andrej Ribič**

**identifikacijska št.: SI49977725**

**matična številka: 5227992000**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV(S)19-015**

**IZDELAVA PROJEKTNE DOKUMENTACIJE TIPSKIH DALJNOVODNIH STEBROV ZA PREDVIDEN** **DALJNOVOD 2 x 110 kV KAMNIK – VISOKO**

**UVODNA DOLOČBA**

1. **člen**

Pogodbene stranke uvodoma ugotavljajo, da naročnika v skladu s poslovnima načrtoma pridobivata gradbeno dovoljenje za predviden daljnovod 2 x 110 kV Kamnik – Visoko (v nadaljevanju: objekt), za kar je treba predhodno izdelati in pridobiti projektno dokumentacijo tipskih daljnovodnih stebrov.

Naročnik Elektro Ljubljana, d.d., Slovenska c. 56, 1516 Ljubljana, je izvedbo in odločanje v postopku javnega naročila na podlagi Pooblastila za izvedbo vseh postopkov v zvezi z izvedbo javnega naročila z dne 2. 7. 2018, prenesel na naročnika Elektro Gorenjska, d.d., ki je za predmetno javno naročilo v svojem imenu in za svoj račun ter v imenu in za račun ostalega naročnika, izvedel postopek javnega naročila.

Javno naročilo je bilo \_\_\_\_\_\_ objavljeno na slovenskem portalu za javna naročila pod št. objave \_\_\_\_\_\_. Izvajalec je bil kot najugodnejši ponudnik izbran na podlagi odločitve o oddaji javnega naročila št. \_\_\_ z dne \_\_\_.

**PREDMET POGODBE**

1. **člen**

Predmet te pogodbe je izdelava projektne dokumentacije tipskih daljnovodnih stebrov,kot to izhaja iz te pogodbe in ponudbe izvajalca št. \_\_\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_, s ponudbenim predračunom, ki sta prilogi te pogodbe.

Projektna dokumentacija mora biti izdelana skladno s tehnično razpisno dokumentacijo, ki je sestavni del te pogodbe.

1. **člen**

Vsa navedena dela bo izvajalec izvedel strokovno, kvalitetno, s svojimi sredstvi in v skladu s pisnimi in ustnimi navodili naročnikov. Izvajalec se zaveže o izvajanju dela sproti pisno poročati naročnikoma.

Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno, ter se izrecno odpoveduje vsem zahtevkom do naročnika, ki bi izvirale iz njegove morebitne ne-seznanjenosti s pogoji po tej pogodbi.

**POGODBENA VREDNOST**

1. **člen**

Naročnika in izvajalec so sporazumni, da znaša pogodbena vrednost v EUR brez DDV, skladno s ponudbenim predračunom izvajalca \_\_\_\_\_\_\_\_\_\_\_\_\_\_\_ EUR.

Pogodbena vrednost (brez DDV) za storitev, kot je razvidna iz ponudbe izvajalca, je fiksna do konca izvedbe pogodbenih del in vključuje vse stroške, ki jih ima izvajalec z izvedbo pogodbenih del. DDV se obračuna po veljavi zakonodaji.

Vse stroške oziroma plačila, ki jih pogodbena vrednost iz prvega odstavka tega člena ne vključuje, vendar so – posredno ali neposredno – potrebni za izpolnitev obveznosti izvajalca po tej pogodbi, je dolžan plačati izvajalec oziroma bremenijo izključno izvajalca.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije za tiste dele predmeta pogodbe, ki morebiti v dokumentaciji niso bili ustrezno opredeljeni, pa bi jih, glede na predmet javnega naročila in na celotno dokumentacijo, izvajalec kot strokovnjak na svojem področju, lahko predvidel.

Vsa odstopanja zaradi napak pri projektiranju oziroma izdelavi inženirsko-geološkega poročila (napačne izmere, izbrani materiali, predpisani postopki, tehnične lastnosti, tehnični nesmisli itd.), ki pomenijo popravke projektne dokumentacije oz. poročila, so strošek izvajalca.

**ROK IZVEDBE IN OBRAČUN IZVEDENIH STORITEV**

1. **člen**

Izvajalec se zavezuje izdelati projektno dokumentacijo v naslednjih rokih in izstavljati situacije v naslednjih višinah:

**Izdelava projektne dokumentacije tipskih daljnovodnih stebrov:**

Obračun se vrši glede na zaključene situacije izdelave storitve, predvidoma:

Faza DGD:

|  |  |  |
| --- | --- | --- |
| **Rok izvedbe od podpisa pogodbe** | **Storitev** | **Višina situacije** |
| 3 meseci | izdelani 3D modeli stebrov s končanim dimenzioniranjem, ter naročniku predane reakcije na temeljenje in okvirne mase stebrov | Situacija 1: 50 % pogodbene vrednosti za storitev izdelave projektne dokumentacije v tem sklopu |
| 4 meseci | korigirani temeljni deli (dolžine sider temeljenja na podlagi zahtev globine temeljenja) ter dopolnitve risb z navedbo profilov, vijačnega materiala in predaja predloga končne dokumentacije v pregled naročniku | Situacija 2: 30 % pogodbene vrednosti za storitev izdelave projektne dokumentacije v tem sklopu |
| 5 mesecev | dokončna predaja dokumentacije po odpravi pripomb naročnika | Situacija 3: 20 % pogodbene vrednosti za storitev izdelave projektne dokumentacije v tem sklopu |

Izvajalec je v zamudi, če storitev ne izvede v rokih, določenih v prejšnjem odstavku, vključno z vso dokumentacijo, ki je zahtevana v tehničnih razpisnih pogojih, ki so priloga te pogodbe.

Rok izvedbe, določen v tem členu, se lahko podaljša, če pride do sprememb pri izvedbi investicije ali do sprememb investicijskega plana pri naročnikih. V tem primeru pogodbene stranke z aneksom določijo nov rok izvedbe.

**PLAČILNI POGOJI**

1. **člen**

Naročnika bosta izvedena dela plačevala na podlagi pravilno izstavljenih računov izvajalca, ki se morajo sklicevati na številko pogodbe. Podlaga za izplačilo je zapisnik o predaji dokumentacije (8. člen), ki so ga podpisale vse pogodbene stranke. Izvajalec posameznemu naročniku izstavi račun v višini 50 % skupnega zneska posamezne faze.

Naročnika sta dolžna račun plačati v roku 30 dni od dneva izdaje računa. V primeru zamude pri plačilu ima izvajalec pravico obračunati zakonske zamudne obresti za čas zamude.

Če se naročnika ne bosta v celoti strinjala z izstavljenim računom, ga morata v roku 8 dni po prejemu pisno in z obrazložitvijo v celoti zavrniti, izvajalec pa je dolžan izstaviti nov račun z novim datumom. Plačilni rok prične teči z dnem, ko izvajalec izda nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnika sta v tem primeru dolžna plačati pogodbeno ceno za izvedeno storitev v roku, navedenem v II. odstavku tega člena.

**DODATNA IN NEPREDVIDENA DELA**

1. **člen**

Storitve, ki niso opredeljene v tej pogodbi in dokumentaciji JN ter niso pisno naročene s strani naročnika, ne morejo biti predmet obračuna. Vsa dodatna naročila naročnika morajo biti podana v pisni obliki.

Potrebo po nepredvidenih oziroma dodatnih delih lahko ugotavljajo predstavniki pogodbenih strank. Pogodbena stranka, ki ugotovi, da so nastopile okoliščine, zaradi katerih je potrebno pristopiti k nepredvidenim oziroma dodatnim delom, je dolžna o tem drugo stranko takoj obvestiti.

Izvajalec je dolžan pred pričetkom nepredvidenih ali dodatnih del dostaviti ponudbo nepredvidenih ali dodatnih del predstavnikoma naročnikov, ki jo odobrita oziroma predložita svoje pripombe v roku 5 (pet) dni po prejemu. Če predstavnika naročnika v navedenem roku ne predložita svojih pripomb, se šteje, da s predloženo ponudbo ne soglašata.

Vse morebitne spremembe pogodbe so dovoljene skladno s 95. členom ZJN-3.

**PREVZEM**

1. **člen**

Izvajalec izroči naročnikoma najprej čistopis projektne dokumentacije, ki ga naročnika pregledata in posredujeta izvajalcu morebitne pripombe, ki jih mora upoštevati pri končnem projektu.

Prevzem projektne dokumentacije bo izvršen, ko izvajalec naročnikoma izroči vse izvode, zahtevane v tehničnem delu dokumentacije, v tiskani obliki ter v elektronski obliki na CD mediju. Zapisnik o predaji dokumentacije morajo podpisati vse pogodbene stranke oziroma pogodbeni predstavniki.

**KADROVSKI POGOJ**

1. **člen**

Izvajalec mora imeti ves čas izvajanja pogodbenih storitev na voljo nominirane kadre, ki izpolnjujejo vse zahtevane pogoje iz dokumentacije JN, na podlagi česar je bilo izvajalcu naročilo oddano in podpisana ta pogodba.

Izvajalec je dolžan naročnika vnaprej pisno obveščati o vsaki kadrovski spremembi za izvajanje pogodbenih storitev. Kot sprememba se štejejo morebitni dodatni kadri, ki bi opravljali predmetne storitve kot tudi morebitna zamenjava prijavljenega kadra. Novi kadri morajo izpolnjevati enake pogoje kot so bili zahtevani v dokumentaciji JN in z delom ne smejo začeti, dokler naročnik s tako spremembo ne soglaša. Če naročnik v petih (5) delovnih dneh po prejetem obvestilu o napovedani spremembi ne pošlje odgovora izvajalcu, se šteje, da s spremembo ne soglaša.

V primeru, da bo naročnik ugotovil, da izvajalec pogodbene storitve izvaja s kadri, ki ne izpolnjujejo zahtev iz dokumentacije JN, ima pravico to pogodbo odpovedati brez odpovednega roka.

PODIZVAJALCI

1. **člen**

Izvajalec pri izvedbi del, ki so predmet te pogodbe, lahko vključuje podizvajalce.

Izvajalec vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Izvajalec mora imeti poravnane vse zapadle obveznosti do svojih podizvajalcev.

Izvajalec mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe izvajalec želi zamenjati podizvajalca ali v delo naknadno vključiti podizvajalca, mora izvajalec naročnikoma v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjene lastne izjave teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je izvajalec izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj.

Naročnika bosta izpolnjevanje teh pogojev ugotavljala na dan predlagane spremembe oziroma na dan, ko bosta s strani izvajalca prejela vso potrebno dokumentacijo.

Izvajalec v zvezi s spremembo podizvajalca, navedeno v prejšnjem odstavku tega člena, naročnikoma predloži izpolnjeno »Prilogo – podizvajalec« z zahtevanimi dokumenti iz III. odstavka tega člena. S podpisom naročnikov na tej prilogi se šteje, da naročnika soglašata z novim podizvajalcem. Podpisana »Priloga – podizvajalec« s strani vseh pogodbenih strank se šteje za aneks k tej pogodbi.

Naročnik ni dolžan preverjati, ali je dobavitelj predložil potrjene situacije vseh podizvajalcev oziroma razreševati sporov med dobaviteljem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti dobavitelja, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je izvajalec dolžan najpozneje v 60 dneh od plačila končnega računa oziroma situacije, naročnikoma poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega izvajalec prejeli plačilo za izvedena dela, neposredno povezana s to pogodbo.

**POGODBENA KAZEN**

1. **člen**

Če izvajalec ne izpolni naročila strokovno, kvalitetno ali v dogovorjenem roku, imata naročnika za vsak dan zamude pravico od izvajalca zahtevati pogodbeno kazen za zamudo v višini 5 ‰ celotne vrednosti naročila (brez DDV), vendar skupno največ 10 % pogodbene cene (brez DDV). Če škoda, ki jo utrpita naročnika, presega znesek pogodbene kazni, lahko naročnika zahtevata od izvajalca še razliko do popolne odškodnine.

Če izvajalec ne opravi storitev po tej pogodbi in naročnik odpove to pogodbo, ima naročnik pravico obračunati pogodbeno kazen zaradi neizpolnitve v višini 10 % pogodben vrednosti.

Če naročnik med izvajanjem pogodbe ugotovi, da izvajalec storitve izvaja z neusposobljenimi delavci (neizpolnjevanje kadrovskega pogoja), ima pravico, da za vsak dan neizpolnjevanja kadrovskega zahteva pogodbeno kazen v višini 300,00 EUR.

Pogodbene stranke soglašajo, da je naročnik, če je sprejel izpolnitev obveznosti, ki je bila izvedena z zamudo, s tem hkrati tudi sporočil izvajalcu, da si pridržuje pravico do pogodbene kazni. Naročnik ima pravico obračunati pogodbeno kazen najpozneje pri plačilu računa za storitve, izvedene z zamudo, ali prvega računa, ki ga naročnik prejme po ugotovljeni pomanjkljivosti v zvezi z izpolnjevanjem kadrovskega pogoja oziroma, v primeru odpovedi pogodbe zaradi neizpolnitve v roku 30 dni od podane odpovedi za obračunano pogodbeno kazen izstavi račun.

**OBVEZNOSTI IZVAJALCA**

1. **člen**

Izvajalec se obvezuje, da bo:

* storitve, določene v tej pogodbi, izvajal vestno, odgovorno in strokovno ter skladno z zakonskimi predpisi in pravili stroke ter navedenimi zahtevami naročnikov,
* naročnikoma kadarkoli omogočil nadzor nad opravljanjem storitev,
* naročnikoma pojasnjeval vse morebitne nejasnosti glede pogodbenih storitev,
* storil vse, kar spada v obseg prevzetih obveznosti zato, da bi bili izpolnjeni po tej pogodbi dogovorjeni roki,
* o vseh nepravilnostih in izrednih dogodkih, takoj obveščal naročnika,
* za vsa morebitna odstopanja od projektne naloge pridobil predhodno pisno soglasje naročnikov.
* sodelovanje na operativnih sestankih

Izvajalec mora imeti v skladu z veljavno zakonodajo ves čas trajanja te pogodbe zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti, kar mora, na zahtevo naročnikov, dokazati s predložitvijo kopije zavarovalne police.

Če izvajalec storitev po tej pogodbi ne opravi strokovno, kvalitetno, v skladu z dogovorom z naročnikoma oz. zamudi z izpolnitvijo obveznosti, je naročnikoma dolžan povrniti vso škodo, ki bi jima s tem nastala.

**OBVEZNOSTI NAROČNIKA**

1. **člen**

Naročnika se obvezujeta:

• predati izvajalcu vso dokumentacijo, ki je potrebna za izvedbo del po tej pogodbi ter uvesti izvajalca v delo in mu nuditi vse potrebne informacije za izvedbo del,

• sodelovati z izvajalcem z namenom, da bo predmet pogodbe izveden pravočasno, v skladu z dokumentacijo in v obojestransko zadovoljstvo,

• tekoče obveščati izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe,

• izvrševati svoje plačilne obveznosti v skladu s pogodbo.

**UPORABA PROJEKTNE DOKUMENTACIJE**

1. **člen**

Projektna dokumentacija daje naročnikoma ali drugim upravičenim razpolagalcem, ki so ali bodo z naročnikom v pogodbenem razmerju, pravico do namenske uporabe projektne dokumentacije za objekt, na katerega se nanaša. Naročnik sme projektno dokumentacijo, brez predhodnega soglasja izvajalca, predati vsem tretjim osebam, ki sodelujejo pri izvedbi objekta, na katerega se skladno s to pogodbo nanaša ta projektna dokumentacija. Naročnik sme projektno dokumentacijo brez omejitev uporabljati za časa življenjske dobe objekta za potrebe vzdrževanja objekta, na katerega se nanaša. Vsa izdelana dokumentacija, ki jo izvajalec izroči naročniku, in ki jo naročnik izvajalcu plača na podlagi te pogodbe, postane last naročnika (prenos materialnih avtorskih pravic).

**FINANČNO ZAVAROVANJE**

1. **člen**

Izvajalec mora kot garancijo za dobro izvedbo pogodbenih obveznosti pred podpisom pogodbe predložiti dve podpisani bianco menici, naslovljeni na posameznega naročnika, skupaj z meničnima izjavama s pooblastilom za izpolnitev v višini 5 % pogodbene vrednosti z DDV za posameznega naročnika. Zavarovanje se v originalu hrani pri posameznem naročniku, po izteku pogodbe pa se na njegovo zahtevo vrne izvajalcu.

Unovčenje finančnega zavarovanja izvajalca ne odvezuje obveznosti odprave napak pri izpolnitvi pogodbenih obveznosti.

Naročnika imata pravico unovčiti zavarovanje za dobro izvedbo pogodbenih obveznosti v višini njegove vrednosti, če izvajalec pogodbenih obveznosti ne bo izpolnjeval skladu z določili te pogodbe.

Unovčeno finančno zavarovanje mora izvajalec takoj nadomestiti z novim.

**VIŠJA SILA**

1. **člen**

Pogodbene stranke so proste odgovornosti za škodo, ki bi nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbene stranke niso mogle preprečiti, niti jih odpraviti oz. se jim izogniti (višja sila).

Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

Prizadeta pogodbena stranka je dolžna ugoditi nasprotni stranki, ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**PREDSTAVNIKI POGODBENIH STRANK**

1. **člen**

Pooblaščeni osebi s strani naročnika sta:

* + \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_),
  + \_\_\_\_\_\_\_\_\_\_\_\_\_\_ (tel. \_\_\_\_\_\_\_\_\_, e-pošta\_\_\_\_\_\_).

Naročnikova predstavnika zastopata naročnika v vseh vprašanjih, ki se nanašajo na obveznosti po tej pogodbi ter sodelujeta z izvajalcem ves čas trajanja pogodbe in mu nudita vse potrebne podatke za uspešno izvedbo del po tej pogodbi.

Pooblaščena oseba izvajalca je \_\_\_\_\_\_\_\_\_\_\_\_\_\_ (tel. \_\_\_\_\_\_\_\_, e-pošta\_\_\_\_\_\_). Izvajalčev predstavnik je pooblaščen, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžan neposredno sodelovati z naročnikovima predstavnikoma.

Vsako spremembo kontaktnih oseb vse pogodbene stranke medsebojno sporočajo najkasneje v roku treh (3) dni od nastanka spremembe.

Do prejema obvestila iz prejšnjega odstavka, se vsa sporočila, zahteve in reklamacije, posredovane s strani naročnikov na zgornje kontaktne podatke izvajalca, štejejo za veljavno prejeta s strani izvajalca.

**POSLOVNA SKRIVNOST IN VAROVANJE OSEBNIH PODATKOV**

1. **člen**

Stranke pogodbe se zavezujejo, da bodo vse podatke, vezane na predmet pogodbe šteli za poslovno skrivnost, in se obvezujejo, da jih bodo uporabljale izključno za realizacijo pogodbenih obveznosti, razen če vsebina pogodbe in ostali podatki niso vezani na veljavno zakonodajo s področja dostopa do informacij javnega značaja.

Brez predhodnega soglasja naročnikov izvajalec ne sme kakršne koli dokumentacije naročnikov niti razmnoževati ali omogočiti vpogleda tretjim osebam, niti je ne sme uporabljati za izven pogodbene namene.

Pogodbene stranke soglašajo, da bodo skladno s predpisi o varstvu osebnih podatkov zagotavljale pogoje in ukrepe za zagotovitev varstva osebnih podatkov in preprečevale morebitne zlorabe, skladno in v smislu z določili navedenih predpisov.

Pogodbene stranke se zavezujejo, da med obdobjem trajanja te pogodbe in po njenem poteku ne bodo razkrile osebnih podatkov in drugih informacij, s katerimi so se seznanile pri izvajanju te pogodbe, razen če tako zahteva zakonodaja, ali odredba sodišča oziroma na podlagi izrecnega pisnega soglasja pogodbenih strank.

Stranke jamčijo ena drugi za škodo, nastalo zaradi kršitve teh obveznosti.

**PROTIKORUPCIJSKA KLAVZULA**

1. **člen**

Pogodbene stranke potrjujejo, da so seznanjene in se zavedajo dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročnikoma posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki sta jih naročnika, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžna predložiti Komisiji za preprečevanje korupcije, če ta to zahteva.

Tako izjavo mora naročnikoma predložiti tudi podizvajalec, o čemer mora izvajalec seznaniti vsakega podizvajalca.

**REŠEVANJE SPOROV IN ODSTOP OD POGODBE**

1. **člen**

Vse morebitne spore, nastale na osnovi te pogodbe, rešujejo pogodbene stranke sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo št. NMV(S)19-015 z dne \_\_\_\_\_\_\_\_\_,
* ustrezni del ponudbene dokumentacije št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

Naročnika imata pravico, da od pogodbe predčasno odstopita brez odpovednega roka:

* če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če nimata več zagotovljenih sredstev za naročene pogodbene storitve.

V primeru predčasnega prenehanja pogodbe zaradi vzrokov iz prejšnjega odstavka, naročnika plačata izvajalcu izvršena dela, istočasno pa imata pravico obračunati izvajalcu plačilo pogodbene kazni in plačilo za storjeno škodo zaradi neizpolnjevanja pogodbenih obveznosti in unovčitev dane garancije. V primeru, da škode ni možno ugotoviti, se ta obračuna v višini 10 % pogodbene vrednosti.

Pogodbene stranke lahko kadarkoli odpovejo to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

Izvajalec v zgoraj navedenih primerih ni upravičen od naročnikov zahtevati kakršne koli povrnitve škode ali vračila kakršnih koli drugih stroškov v zvezi s tem.

**RAZVEZNI POGOJ**

1. **člen**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**PRILOGA IN SESTAVNI DELI POGODBE**

1. **člen**

Priloga k tej pogodbi je:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* »Priloga – podizvajalec«.

Sestavni deli te pogodbe so tudi:

* dokumentacija naročnika, št. NMV(S)19-015 z dne \_\_\_\_\_\_\_\_\_\_,
* Tehnična razpisna dokumentacija za izdelavo projektne dokumentacije tipskih daljnovodnih stebrov, št. načrta 6043\_6P1A, april 2019,
* ponudbena dokumentacija izvajalca št. \_\_\_\_\_\_\_\_\_\_\_, z dne \_\_\_\_\_\_\_\_\_.

**KONČNE DOLOČBE**

1. **člen**

Pogodba postane veljavna z dnem obojestranskega podpisa vseh pogodbenih strank in ko izvajalec predloži izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – tudi za vse skupne ponudnike in podizvajalce, ter finančno zavarovanje.

Pogodba se sklepa za čas od datuma podpisa do izvedbe vseh del v rokih, določenih s to pogodbo.

Pogodba je napisana v treh (3) enakih izvodih, od katerih prejme vsaka stranka en (1) izvod.

Datum: \_\_\_\_\_\_\_\_\_\_ Datum: \_\_\_\_\_\_\_\_\_\_

Izvajalec: Naročnika:

Elektro Gorenjska, d. d.

\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_ dr. Ivan Šmon, MBA

Elektro Ljubljana, d. d.

Predsednik uprave: mag. Andrej Ribič

**Opomba: V primeru skupne ponudbe bo pogodba ustrezno prilagojena.**